L 310/12
DA
Den Europæiske Unions Tidende
1.12.2022
AFGØRELSER RÅDETS AFGØRELSE (EU) 2022/2341 af 21. november 2022 om ændring af afgørelse (EU) 2021/1345 for så vidt angår bemyndigelse til at indlede forhandlinger med Colombia og Mexico med henblik på indgåelse af aftaler om handel med økologiske produkter
RÅDET FOR DEN EUROPÆISKE UNION HAR —
under henvisning til traktaten om Den Europæiske Unions funktionsmåde, særlig artikel 207, stk.
4, første afsnit, sammenholdt med artikel 218, stk.
3 og 4,
under henvisning til henstilling fra Europa-Kommissionen, og
ud fra følgende betragtninger:
(1)
I henhold til Europa-Parlamentets og Rådets forordning (EU) 2018/848 (1) kan økologiske produkter fra tredjelande, der er blevet anerkendt i henhold til en handelsaftale som havende et produktionssystem, der opfylder de samme mål og principper som Unionens, i og med at disse tredjelande anvender regler, der sikrer samme grad af sikkerhed for overensstemmelse som Unionens regler, gives adgang til EU-markedet.
(2)
Ved Rådets afgørelse (EU) 2021/1345 (2) bemyndigede Rådet Kommissionen til at indlede forhandlinger om aftaler om handel med økologiske produkter mellem Unionen og Argentina, Australien, Canada, Costa Rica, Indien, Israel, Japan, New Zealand, Sydkorea, Tunesien og USA.
(3)
Kommissionen indledte forhandlinger med Colombia og Mexico i henhold til Rådets afgørelse af 16. juni 2014 (3).
Nævnte afgørelse indeholdt en begrænsning af varigheden af forhandlingerne, som ikke kunne afsluttes før fristens udløb.
(4)
Der bør derfor indledes forhandlinger med henblik på indgåelse af aftaler om handel med økologiske produkter med Colombia og Mexico.
Disse forhandlinger bør føres på grundlag af Rådets forhandlingsdirektiver, der er fastsat i addendummet til afgørelse (EU) 2021/1345.
(5)
Afgørelse (EU) 2021/1345 bør derfor ændres for at medtage Colombia og Mexico i dens anvendelsesområde.
(6)
Forhandlingsdirektiverne i addendummet til afgørelse (EU) 2021/1345 bør ændres for at medtage henvisninger til Colombia og Mexico.
(7)
Afgørelse (EU) 2021/1345 bør derfor ændres i overensstemmelse hermed —
(1) Europa-Parlamentets og Rådets forordning (EU) 2018/848 af 30. maj 2018 om økologisk produktion og mærkning af økologiske produkter og om ophævelse af Rådets forordning (EF) nr.
834/2007 (EUT L 150 af 14.6.2018, s. 1).
(2) Rådets afgørelse (EU) 2021/1345 af 28. juni 2021 om bemyndigelse til at indlede forhandlinger med Argentina, Australien, Canada, Costa Rica, Indien, Israel, Japan, New Zealand, Sydkorea, Tunesien og De Forenede Stater med henblik på indgåelse af aftaler om handel med økologiske produkter (EUT L 306 af 31.8.2021, s. 2).
(3) Rådets afgørelse af 16. juni 2014 om bemyndigelse til at indlede forhandlinger om aftaler mellem Den Europæiske Union og tredjelande om handel med økologiske produkter (jf. dokument ST 10474/14 på http://register.consilium.europa.eu).